Document ID: 32004D0517

KOMISSION PÄÄTÖS,
tehty 21 päivänä kesäkuuta 2004,
päätöksen 2001/881/EY muuttamisesta kolmansista maista tulevien eläinten ja eläintuotteiden eläinlääkärintarkastuksia varten hyväksyttyjen rajatarkastusasemien luettelon osalta
(tiedoksiannettu numerolla K(2004) 2185)
(ETA:n kannalta merkityksellinen teksti)
(2004/517/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (1) ja erityisesti sen 6 artiklan 2 kohdan,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (2) ja erityisesti sen 6 artiklan 4 kohdan,
sekä katsoo seuraavaa:
(1)
Kolmansista maista tulevien eläinten ja eläintuotteiden eläinlääkärintarkastuksia varten hyväksyttyjen rajatarkastusasemien luettelosta ja komission asiantuntijoiden tekemiä tarkastuksia koskevien yksityiskohtaisten sääntöjen saattamisesta ajan tasalle 7 päivänä joulukuuta 2001 tehty komission päätös 2001/881/EY (3) olisi päivitettävä, jotta otettaisiin erityisesti huomioon tiettyjen jäsenvaltioiden muuttunut tilanne sekä yhteisön tarkastukset.
(2)
Slovenian viranomaisten pyynnöstä ja yhteisön tarkastuksen seurauksena luetteloon olisi lisättävä uudeksi rajatarkastusasemaksi Koperin satama.
(3)
Latvian viranomaisten pyynnöstä ja yhteisön tarkastuksen seurauksena luetteloon olisi lisättävä uudeksi rajatarkastusasemaksi Grebneva.
(4)
Päätöksen 2001/881/EY muuttamisesta rajatarkastusasemien luettelon osalta Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisen johdosta tehdyssä komission päätöksessä 2004/469/EY luettelosta oli virheellisesti poistettu Saksan kohdalta Münchenin rajatarkastusasema, ja olisi aiheellista korjata kyseinen virhe tämän päätöksen yhteydessä.
(5)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Lisätään päätöksen 2001/881/EY liitteessä olevaan rajatarkastusasemia koskevaan luetteloon Slovenian kohdalle seuraava merkintä:
1
2
3
4
5
6
”Koper
2600399
P
HC, NHC-T(CH), NHC-NT”
2 artikla
Lisätään päätöksen 2001/881/EY liitteessä olevaan rajatarkastusasemia koskevaan luetteloon Latvian kohdalle seuraava merkintä:
1
2
3
4
5
6
”Grebneva
2972199
R
HC-T, NHC-T(CH), NHC-NT”
3 artikla
Lisätään päätöksen 2001/881/EY liitteessä olevaan rajatarkastusasemia koskevaan luetteloon Saksan kohdalle seuraava merkintä:
1
2
3
4
5
6
”München
0149699
A
HC(2), NHC(2)
O”
4 artikla
Tämä päätös on osoitettu kaikille jäsenvaltioille.
Tehty Brysselissä 21 päivänä kesäkuuta 2004.

Labels: 17
5
3
6
15